OpenLLM-France/wikimedia huggingface dataset:
# 7 d'aostu

U 7 d'aostu (o 7 d'agostu) hè u 219esimu ghjornu (u 220esimu ghjornu s'è l'annata hè bisesta) di u calendariu gregorianu.

## Evenimenti

* 1960: A Costa Eburna diventa indipendente.

## Celebrazione
### Feste
### I Santi

Santu Gaetanu. Santu Dunatu. Santu Sistu.
Gaetanu hè natu in a cità taliana di Vicenza versu l'annu 1480. U babbu, conte di Tienne, avenduli compru una carica di capucancelieru apostolicu, Gaetanu fù 13 anni secretariu à u Vaticanu, da u 1504 à u 1517. Quasi tuttu ciò ch'ellu hà vistu in Corte di Roma, era cuntrariu à u Vangellu. Allora volse fà a prova di campà cum'è Ghjesù.
A' 36 anni, hè fattu prete, ma stà parechji anni avanti di dì a so prima messa, cunvintu ch'ellu era di ùn essene degnu.
L'annu dopu, perde a mamma. Dà u so casale à i poveri, si ne và da u Vaticanu è, durante sei anni, gira da Vicenza, à Verona, à Venezia, assistendu i disgraziati, spazzendu l'uspidali, curendu i malati.
Gaetanu hè unu di quelli chì, nanzu à u cunciliu di Trento, pruvonu à rifurmà a Chjesa taliana per francalla da u Prutestantisimu. In u 1524, cù u so amicu Ghjuvan Petru Caraffa, u futuru papa Paulu Quartu, creanu a Cungregazione di i Teatini, cleri regulari vestuti cum'è i seculari, for di ch'elli purtavanu calze bianche. Accettavanu a limosina, ma mai a dumandavanu.
Hè mortu in Napuli u 7 agostu 1547, stracquatu nantu à cenere, preghendu u Signore di falli pate e suffranze di a Crucifissione è dumandendu à i cunfratelli di lampallu in l'arca.
Etimolugia: da u lat. "Caietanus" (di a cità di Caieta, oghje Gaeta).
Casate: Gaetani.
Nomi: Caetano, Cajetan, Gaétan, Gaetana, Gaétane, Gaetano, Gaetanu, Gaitana, Gaitanu, Kajetan.
Paesi è cità: Napoli, Poggio, Mirteto.
Dunatu era un nobile natu versu l'annu 592 è allevatu in l'abbazia di Luzzovium (l'attuale Luxeuil). Fattu vescu di Vesonzio (l'attuale Besançon) à 33 anni, ci stete sinu à a morte à l'età di 68 anni.
In Vesonziu, a mamma di Dunatu avia fattu un munasteru pè e donne. Ghjè ellu chì scrisse a regula, una regula terribile. Per esempiu, a sora chì parlava durante i pasti ricevia sei staffilate. In issu cunventu pudianu riceve l'omi, ma era difesa di dalli à manghjà per ch'elli ùn a si allonghinu.
Etimolugia: da u lat. "donatus" (datu da Diu).
Casate: Donati.
Nomi: Donat, Donata, Donatella, Donatien, Donatienne, Donatio, Donato, Donatu, Donella, Donelle, Donetta, Donna, Dunata, Dunatu, Dunaziana, Dunazianu.
Sistu Secondu, un Atenese, papa in l'anni 260 è 261, hè statu tombu da a pulizza cù sei di i so sette diacuni, allora ch'elli celebravanu una ceremonia clandestiana in u cimiteriu di a via Appia. U settesimu, diacunu è tesorieru, era San Lurenzu, tombu quattru ghjorni dopu.
Etimolugia: da u grecu "xustos" ( lisciu), cunfusu cù u latinu "sextus" (sestu).
Casate: Sisti.
Nomi: Sista, Sisto, Sistu, Sixt, Sixta, Sixte, Sixtina, Sixtine, Sixtus, Xiste.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 7 d'aprile

U 7 d'aprile hè u 97$^u$ ghjornu di l'annu (u 98$^u$ sì hè bisestile) in u calendariu gregurianu. Restanu 268 ghjorni à a fine di l'annu.

## Nascite

* 1954 - Jackie Chan, attore cinese.

## Celebrazioni
### Santi

Santu Ghjambattista di "La Salle".
Ghjambattista hè natu u 3 aprile 1651, in Reims, in una famiglia chì ùn mancava di nunda: u babbu era magistratu. Da chjucu, i genitori avianu decisu di fallu prete. U mandanu à a scola in Reims è à u seminariu in Parigi. Avia sette fratelli è surelle. Ellu, era u più grande. I genitori morenu è deve interrompe i so studii. A' 27 anni l'hè riesciuta à esse prete. Dui anni dopu hè duttore in teolugia.
In Reims, apre scole è allogia i maestri in casa soia. E' ghjè cusì ch'ellu hè natu l'Istitutu di i Frati di e Scole Cristiane. Fù una rivuluzione. L'impurtante era di dà una furmazione pedagogica à i maestri è avia scrittu un libru: "Conduite des écoles chrétiennes". Pè i zitelli, Ghjambattista avia a pretensione di dà a struzzione à i poveri, mantenuti apposta in a gnurantità. I strazi ùn li manconu, persecutatu da u cardinale di Noailles, è ellu, mudestu è eroicu, li tuccò à spatriassi.
Hè mortu in Rouen u 7 aprile di u 1719. U so libru di u 1702, "Les devoirs d'un Chrétien envers Dieu", sera ristampatu parechje volte.
Etimolugia: V. 24 ghjugnu.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 7 di ferraghju

U 7 di ferraghju hè u 38$^u$ ghjornu di l'annu in u calindàriu gregurianu. Cusì, rèstanu 327 ghjorni à a fine di l'annu (328 sì hè bisestile).

## Evenimenti

* 1915 - Prima Guerra Mundiale: À u fronte urientale cumencia a Siconda Battaglia nant'à li laghi Masuri.

### In Còrsica
## Nàscite

* 1478: Tommasu Moru, filòsofu è omu pulìticu inglese
* 1812: Charles Dickens, scrittore inglese
* 1870: Alfred Adler, psicòlogu austrìacu
* 1961: Frank Santopadre, scrivanu americanu
* 1962: Eddie Izzard, attore britànnicu

## Celebrazioni
### Santi

Santu Teodoru. Santu Parteniu.
Teodoru d'Eraclea hè statu marturiatu versu l'annu 312. Hè festighjatu in Custantinopuli, in Ferrara è in Venezia.
Etimolugia: da u grecu "dorôn (donu, rigalu) è "theos" (Diu). Dunque, u significatu hè "donu di Diu, cum'è Doroteu, è cum'è l'ebraicu Natanaellu. Hè quellu di 85 santi è martiri.
Paesi è cità: Custantinopuli, Ferrara, Venezia.
Parteniu, chì campava à u seculu quartu, ùn avia nisuna struzzione. A prighera, u Vangellu, ch'ellu sapia à l'ammente, li bastavanu. Da zitellu, i so sciali eranu di andà à piscà. Più tardi, piscava per dà à manghjà à i poveri.
Malgradu a so gnuranza, Parteniu hè statu elettu vescu di Lamsacque, in Turchia. Quallà, avianu più bisognu di un omu in accordu cù u Santu Spiritu chè di un sapiente.
In Lamsacque, Custantinu li permesse di sciappà u tempiu paganu per fà una chjesa cristiana. Fendu i travagli, un muradore morse sottu à un trafalamentu. Parteniu u risuscitò.
In a parlata aramaica, chjamanu Mammonu a persunificazione di e ricchezze male acquistate. Un ghjornu, Parteniu disse à u vescu d'Eraclea chì si ne muria: "Caru fratellu, Mammonu hè nentru à voi; date à i poveri i soldi chè vo avite accatastatu è si ne anderà". L'avaru si sfece di a so furtuna è ricuperò a salute.
Miraculi, Parteniu ne fece d'altri, ma u so gran meritu hè di avè trovu una cità di pagani è di avella lasciata cù una pupulazione cristiana.

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# Acqua nivosa

L' acqua nivosa hè una forma media trà a neve è l'acquata. L'acqua nivosa cumporta à spessu una certa quantità di neve. A neve chì hè cuntenuta in l'acqua nivosa hè in parte sdrutta. Difatti l'acqua nivosa hè più trasparente ch'è bianca cum'è à neve propria. À spessu quandu fala l'acqua nivosa, a temperatura cala è l'acqua nivosa finisce per trasfurmà si in neve, à u capu di un certu tempu.
Di solitu, l'acqua nivosa fala quandu a temperatura è di circa 2-3 °C è chì più sopra in l'atmosfera, a temperatura hè più bassa.

## Citazione

Accade chì l'acqua nivosa fussi mintuvata in a litteratura corsa. Per esempiu:
* in I dui figlioli di Claudiu Guglielmi (Bonanova n° 9): A samera è l’arcimulu aspittavani singhi somma rudendu si parpena di granonu. Mulinava u ventu acqua nivosa. U celi, neru incarbunatu, paria ch’eddu vulissi assuffucà a terra.

## Da vede dinò

* Neve
* Saetta
* Tramuntana
* Tromba marina
# Acrocephalus melanopogon

Acrocephalus melanopogon :
| Acrocephalus melanopogon ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Passeriformes |
| Famiglia | Acrocephalidae |
| Generu | Acrocephalus |
| Nome binuminale ||
| Acrocephalus melanopogon Coenraad Jacob Temminck, 1823 ||
Acrocephalus melanopogon hè una spezia di acellu chì face parte di a famiglia di l'Acrocephalidae.

## Descrizzione

Acrocephalus melanopogon hè una spezia d'acellu appartinendu à a famiglia di l'Acrocephalidae. Stu acellu misura à l'incirca 14 centimi di lunghezza è pesa trà 12 è 15 grammi. Prisenta un piumaghju brunu è verde annantu à u corpu è l'ale, mentre ch'è u so corpu hè più chjaru, di culore biancastru. U so bizzicu hè fine è pinzutu, adattu à u so rigimu alimintare per u più cumpostu da insetti.

## Ripartizione

Acrocephalus melanopogon hè una spezia migratrice chì si riproduce in Europa è inguerna in Africa subsahariana. Mentre u periodu di riproduzione, omu pò truvà lu in e zone umite, i paduli è e cannicce. Nichja per u più in i paesi d'Europa cintrale è di l'Estu, tali a Polonia, l'Ungaria è a Rumania. Mentre l'inguernu, migra ver'di l'Africa, induv'si trova per u più in e rigione di u Sahel è di l'Africa di u Punente.
Acrocephalus melanopogon hè prisente in Corsica.

## Biolugia

Acrocephalus melanopogon hè un acellu cantadore, cunnisciutu per u so cantu meludiosu è cumplessu. I masci cantanu per difende u so territoriu è attirà e femine mentre u periodu di riproduzione. Custruiscenu nidi à forma di cuppa in a canna o i machjoni, in a vicinanza di l'acqua. A femina dipone di regula trà 3 è 5 ovi, ch'ella incuba mentre circa duie simane. I dui parenti participeghjanu à l'allevu di i ghjovani, chì chettanu u nidu dopu à circa duie simane.

## Tassonumia

Acrocephalus melanopogon appartene à u generu Acrocephalus. Hè dinù cunnisciutu sottu à u sinonimu Acrocephalus palustris melanopogon. 'Ssa spezia hè stata discritta per a prima volta da u naturalistu olandese Coenraad Jacob Temminck in u 1823.

## Cunsirvazione

Acrocephalus melanopogon hè classificatu cum'è una spezia di preoccupazione minore da l'Unione internaziunale per a cunsirvazione di a natura (UICN). Benchì a so pupulazione sia in calata in certe rigione, ferma à l'ingrossu stabile. E principale minacce per 'ssa spezia sò a distruzzione di u so ambiente naturale duvuta à l'urbanisazione è à l'agricultura intensiva, è ancu a polluzione di l'acqua. E misure di cunsirvazione, tale a prutezzione di e zone umite è a sensibilisazione di u publicu, sò necessarie per assicurà a sopravvivenza di 'ssa spezia à longu andà.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Acrocephalus melanopogon annantu à Wikimedia Commons.
# Acrocephalus palustris

Acrocephalus palustris :
| Acrocephalus palustris ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Passeriformes |
| Famiglia | Acrocephalidae |
| Generu | Acrocephalus |
| Nome binuminale ||
| Acrocephalus palustris Johann Matthäus Bechstein, 1798 ||
Acrocephalus palustris hè una spezia di acellu chì face parte di a famiglia di l'Acrocephalidae.

## Descrizzione

Acrocephalus palustris hè una spezia d'acellu appartinendu à a famiglia di l'Acrocephalidae. 'Ss'acellu misura circa 13 centimi di lunghezza è pesa trà 10 è 15 grammi. Prisenta un piumaghju brunu rossu annantu à u ventre è l'ale, mentre ch'è u so corpu hè di culore biancastru. U so bizzicu hè fine è pinzutu, adattu à u so rigimu alimintare cumpostu per u più d'insetti è di picculi invertebrati acquatichi.

## Ripartizione

Acrocephalus palustris hè una spezia migratrice chì si riproduce in Europa è in Asia cintrale. Mentre a staghjone di riproduzione, omu pò truvà lu in e zone umite tale i paduli, i stagni è e vadine à ghjettu lentu. Inguerna per u più in Africa subsahariana, in particulare in e rigione di u Sahel.
Acrocephalus palustris hè prisente in Corsica.

## Biolugia

Stu acellu hè cunnisciutu per u so cantu meludiosu è cumplessu. I masci cantanu per difende u so territoriu è attirà e femine. A riproduzione hà locu trà maghju è lugliu, è e femine custruiscenu nidi à forma di cuppa in e cannicce o i machjoni vicinu à l'acqua. Diponenu di regula trà 3 è 5 ovi, ch'elle covanu mentre circa duie simane. I ghjovani chettanu u nidu dopu à à l'incirca duie simane è sò nutriti da i so parenti sin'à ch'elli sianu capace à nutrisce si da per elli.

## Tassonumia

Acrocephalus palustris appartene à u generu Acrocephalus. Certi sinonimi imprudati per designà 'ssa spezia sò Acrocephalus palustris palustris è Acrocephalus palustris orientalis.

## Cunsirvazione

Acrocephalus palustris hè classificatu cum'è una spezia di preoccupazione minore da l'Unione internaziunale per a cunsirvazione di a natura (UICN). Benchì a so pupulazione sia in calata per causa di a distruzzione di u so ambiente naturale, ferma dinù spartu in numerosi rigione. A cunsirvazione di i so ambienti di riproduzione è di migrazione hè essenziale per assicurà a sopravvivenza à longu andà di 'ssa spezia.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Acrocephalus palustris annantu à Wikimedia Commons.
# Aconcagua

'Ssu artìculu hè in custruzzione. Pudete cuntribuisce à a so redazzione.
L'Aconcagua hè un monte in Argentina. Incù 6.958 metri (secondu antri riferimenti ancu 6.962 metri), hè u monte u più altu di e dùie Amèriche.
# Acquatella

Acquatella :
| Statu | Francia |
| Regione | Corsica |
| Dipartimentu | Corsica suprana |
| Cumuna | A Penta è Acquatella |
| Pieve | |
| Longitudine | |
| Latitudine | |
| Altitudine | |
| Populazione | |
Acquatella hè un paese chì face partita di a cumuna di A Penta è Acquatella.

## Geografia

U paese d'acquatella si trova à un'altezza di 430 metri.
# Acinos arvensis

Acinos arvensis :
| Acinos arvensis ||
| Classifica scentifica ||
| Regnu | Plantae |
| Divisioni | Tracheophyta |
| Sottudivisioni | Spermatophytes |
| Ordini | Lamiales |
| Famiglia | Lamiaceae |
| Genaru | Acinos |
| Nomu binuminali ||
| Acinos arvensis Carl Linnaeus, 1753 ||
Acinos arvensis hè una pianta chì faci parti di a famiglia di i Lamiaceae.

## Discrizzioni

Acinos arvensis hè una pianta arbacea appartinendu à a famiglia di i Lamiaceae. 'Ssa spezia hè carattarizata da i so piccioli ritti, aghjunghjendu di regula un'altezza da 20 à 40 centimi. I casci upposti sò uvali è sgaghjani una adori agrievuli è arumaticu quandu eddi sò cicciati. I fiora, di culori rusulinu à viulettu pallidu, sò ragruppati in infiuriscenzi cumpatti situati à l'estremità di i piccioli. Sò dutati d'una curolla, tipica di i pianti di a famiglia di i Lamiaceae.

## Ripartizioni

Acinos arvensis hè una spezia indigena di l'Auropa, induva edda hè largamenti sparta. Omu a trova par u più in i pratulini asciutti, i prata è l'arici di furesti. 'Ssa pianta affizziuneghja i terri beddi assiccati è assuliati, ma pò ancu adattà si à cundizioni più adumbrati. Hè prisenti in numarosi paesi auropei, tali a Francia, l'Alimagna, l'Italia, a Spagna è u Regnu Unitu.
Acinos arvensis hè prisenti in Corsica.

## Tassunumia

Acinos arvensis hè stata discrittu pà a prima volta da u butanistu svidesu Carl von Linné in 1753 in a so opara Species Plantarum. 'Ssa spezia hà ancu statu cunnisciuta sottu à altri noma scentifichi, tali Satureja arvensis è Calamintha arvensis. Eppuri, siont'è l'ultimi classifichi tassunomichi, Acinos arvensis hè u nomu accittatu par 'ssa pianta.

## Cunsirvazioni

Acinos arvensis hè cunsidarata com'è una spezia di priaccupazioni minori in termini di cunsirvazioni. Bench'edda possi essa minacciata lucalamenti par via di a distruzzioni di u so ambienti naturali, hè dinò largamenti sparta è prisenti in numarosi righjoni d'Auropa. Eppuri, hè impurtanti di surviglià l'evuluzioni di i so pupulazioni è di pruteghja l'ambienti apprupriati par assicurà a so sopravvivenza à longu andà.

## Rifarimenti

* Jeanmonod D. & Gamisans J. (2013) Flora Corsica (2 ed), Edisud.

## Noti

* ↑ Jeanmonod & Gamisans (2013).

## Altri prugetti

* Acinos arvensis annantu à Wikimedia Commons.
# Acrocephalus paludicola

Acrocephalus paludicola :
| Acrocephalus paludicola ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Passeriformes |
| Famiglia | Acrocephalidae |
| Generu | Acrocephalus |
| Nome binuminale ||
| Acrocephalus paludicola Louis Pierre Vieillot, 1817 ||
Acrocephalus paludicola hè una spezia di acellu chì face parte di a famiglia di l'Acrocephalidae.

## Descrizzione

Acrocephalus paludicola hè un picculu acellu appartinendu à a famiglia di l'Acrocephalidae. Misura circa 13 centimi di lunghezza è pesa trà 10 è 15 grammi. U so piumaghju hè per u più brunu olivastru annantu à u sopra, incù una tinta più chjara annantu à u corpu. Pussede dinù una calotta bruniccia in capu è una fascia chjara anantu à i cigli.

## Ripartizione

'Ssa spezia hè per u più prisente in Europa di l'Estu, in particulare in e rigione padulose di a Russia, di l'Ucrania è di a Bielorussia. Omu pò truvà la dinù in certe parte di l'Asia cintrale, cum'è u Cazacchistanu è l'Uzbecchistanu. Eppuru, a so pupulazione hè in calata è hè cunsiderata cum'è una spezia minacciata.
Acrocephalus paludicola hè prisente in Corsica.

## Biolugia

Acrocephalus paludicola hè un acellu migratore chì passa l'inguernu in Africa subsahariana, per u più in e zone umite. Si ciba per u più d'insetti, di picculi invertebrati è di granelli. Mentre a staghjone di riproduzione, custruisce u so nidu in e canne è i machjoni di i paduli. A femina dipone di regula trà 3 è 5 ovi, ch'ella cova mentre circa duie simane.

## Tassonumia

Acrocephalus paludicola appartene à u generu Acrocephalus. Hè stata discrittu per a prima volta da u naturalistu francese Louis-Pierre Vieillot in u 1817. Esistenu dinù sinonimi per 'ssa spezia, tali Acrocephalus palustris è Acrocephalus agricola.

## Cunsirvazione

Acrocephalus paludicola hè attualmente classificatu cum'è una spezia in priculu criticu d'estinzione da l'Unione internaziunale per a cunsirvazione di a natura (UICN). A principale minaccia chì pesa annantu à 'ssa spezia hè a distruzzione di u so ambiente naturale in raghjone di l'assiccamentu di e zone umite è di l'agricultura intensiva. E misure di cunsirvazione cumprendenu a prutezzione di e zone umite rimanente, a sensibilisazione di u publicu è a ricerca annantu à a biolugia di a spezia per capisce megliu i so bisogni è elaburà strategie di cunsirvazione efficace.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Acrocephalus paludicola annantu à Wikimedia Commons.
# Acqua

L'acqua hè un'elementu fisicu liquidu di cumpusizione H 2 O.

## Citazioni

L'acqua hè mintuvata à spessu in a litteratura è a cultura corsa. Par asempiu, in i pruverbii:
* Diu ti franchi di u focu, di l'acqua è di i falsi tistimonii.
* L'acqua si ni và sempri à u mari.
* L’acqua fà fanga, u vinu fà bon sangue.
* L'acqua ghira è ghjira è à u so rivu torna.
* Ogni acqua torna à so riva.
* A misura ancu indi l'acqua.

## Rifarenzi

* Saravelli-Retali, 1976, A vita in Corsica per via di i pruverbii è i detti - La vie en Corse à travers proverbes et dictons, Nice: Don Bosco
# Acquariu

Aquarius :
| Aquarius imagine più maiore ||
| Abbreviazione | Aqr |
| Genitivu | Aquarii |
| Symbologia | |
| Ascenzione dritta | 23 h |
| Declinazione | −15° |
| Area | 980 sq. deg. Ranked {{{arearank}}} |
| Numeru di stelle (magnitude < 3) | {{{numerustelle}}} |
| Brightest star | β Aqr (Sadalsuud) (App. magnitude 2.9) |
| Meteor showers | Marzu Aquarids Eta Aquarids (Maghju 4) Delta Aquarids (Ghjugnu 28) Iota Aquarids |
| custellazione vicine | Pisces Pegasus Equuleus Delphinus Aquila Capricornus Piscis Austrinus Sculptor Cetus |
| Videvule à e latitude trà +65° è −90° Megliu videvule à 21:00 (9 p.m.) pendante u mese di Ottobre ||
Aquarius (L'Aquariu) hè una custellazione.

## Oggetti celesti rimarchevuli

* M2
* M72
* M73
* NGC 7009
* NGC 7293
# Acrocephalus arundinaceus

Acrocephalus arundinaceus :
| Acrocephalus arundinaceus ||
| Classifica scentifica ||
| Regnu | Animalia |
| Imbrancamentu | Chordata |
| Classa | Aves |
| Ordine | Passeriformes |
| Famiglia | Acrocephalidae |
| Generu | Acrocephalus |
| Nome binuminale ||
| Acrocephalus arundinaceus Carl Linnaeus, 1758 ||
Acrocephalus arundinaceus (campagnulone di padula) hè una spezia d'acellu chì face parte di a famiglia di l'Acrocephalidae.

## Descrizzione

Acrocephalus arundinaceus hè una spezia d'acellu appartinendu à a famiglia di l'Acrocephalidae. Stu acellu misura circa 15 centimi di lunghezza è pussede un piumaghju brunu rossu annantu à u corpu è l'ale, mentre ch'è u so corpu hè più chjaru. U so bizzicu hè fine è pinzutu, adattu per nutrisce si d'insetti.

## Ripartizione

Acrocephalus arundinaceus hè una spezia migratrice chì si riproduce in Europa è in Asia cintrale. Mentre l'inguernu, migra ver'di l'Africa subsahariana per fughje e cundizione climatiche rigurose. Omu u pò truvà in e zone umite tale i paduli, i stagni è e vadine à vegetazione densa.
Acrocephalus arundinaceus hè prisente in Corsica.

## Biolugia

Stu acellu hè per u più insettivoru, cibendu si d'insetti acquatichi, di larve è di picculi invertebrati. Custruisce u so nidu in e canne o i machjoni zeppi, vicinu à l'acqua. A femina dipone di regula trà 3 è 6 ovi, ch'ella cova mentre circa duie simane. I dui parenti participeghjanu à l'alimentazione di i ghjovani piugoni sin'à ch'elli sianu capace à bulà.

## Tassonumia

Acrocephalus arundinaceus appartene à u generu Acrocephalus. Certi sinonimi usati per designà 'ssa spezia sò Acrocephalus palustris è Acrocephalus streperus.

## Cunsirvazione

Acrocephalus arundinaceus hè classificatu cum'è una spezia di preoccupazione minore da l'Unione internaziunale per a cunsirvazione di a natura (UICN). Benchì a so pupulazione sia stabile, certe minacce pesanu annantu à 'ssa spezia, in particulare a distruzzione di u so ambiente naturale duvuta à l'urbanisazione è à l'agricultura intensiva. A prutezzione di e zone umite è a sensibilisazione di u publicu à l'impurtanza di prisirvà 'ssi ambienti sò essenziali per assicurà a sopravvivenza di l'Acrocephalus arundinaceus è d'altre spezie dipendente di e zone umite.

## Riferimenti

* J.-C. Thibault & G. Bonaccorsi, The birds of Corsica, British Ornithologists’ Union, Check-list n°17, 1999
* J.-C. Thibault, Connaître les oiseaux de Corse - Acelli di Corsica, Ed. Albiana, 2006

## Note

* ↑ Thibault & Bonaccorsi (1999), Thibault (2006).

## Altri prugetti

* Acrocephalus arundinaceus annantu à Wikimedia Commons.
# Amore

L'amore (ò amori) hè un sintimentu umanu.

## Citazione

L'amore hè citatu à spessu in a litteratura è a cultura corsa. Per esempiu, in i pruverbii:
* L'amori hè cecu.
* Nè spiziale nè duttore pò guarì u mal' d'amore.
* Ùn ci hè sabatu senza soli comu donna senza amori.
* Aceddu in cabbia S'eddu un canta d'amori, canta di rabbia.
* Amori è signuria un volini cumpagnia.
* Amori è tigna ùn guardani ind'è iddi si mettini.
* Duva ci hè l'amori nissunu mali noci. Duva ùn ci hè amori nissunu beni ghjova.
* Chì dona per amore, vende assai caru.
* ↑ Copia di archiviu [archiviu 2023-02-06; Ritruvatu 2021-02-14].
# Amsterdam

Amsterdam hè a capitale di i Paesi Bassi. Hè urigginatu cum'è un picculu paese di piscadori durante u XIImu seculu è divintò un portu impurtante in u XVIImu seculu.
* Amsterdam
* Amsterdam
* Herengracht
* Herengracht
* Brouwersgracht
* Leidsegracht
* Nemo
* Oude Kerk
* Fietsenponton
* Oudezijds Achterburgwal
* Oudezijds Achterburgwal
# Amy Poehler

'Ssu artìculu hè in custruzzione. Pudete cuntribuisce à a so redazzione.
Amy Meredith Poehler (16 di settembre 1971) hè una attrice americana.

## Da vede dinò

* Listinu di l'attori americani